

REPUBLIKA HRVATSKA

OSNOVNA ŠKOLA ŠIME BUDINIĆA ZADAR

Put Šimunova 4., Zadar

KLASA: 112-02/25-01/10

URBROJ: 2198-1-6-25-02

Zadar, 01. listopada 2025. godine

Na temelju članka 107. Zakona o odgoju i obrazovanju u osnovnoj i srednjoj školi („NN” broj 87/08., 86/09., 92/10.,105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22. i 156/23.) (dalje u tekstu: Zakon o odgoju i obrazovanju u osnovnoj i srednjoj školi), članka 4. i 5. Pravilnika o načinu i postupku zapošljavanja u Osnovnoj školi Šime Budinića Zadar (KLASA: 003-06/19-01/37, URBROJ: 2198/01-25-19-3 od 10. svibnja 2019. godine) i Izmjena i dopuna Pravilnika o načinu i postupku zapošljavanja u osnovnoj školi Šime Budinića Zadar (KLASA: 003-05/20-01/01, URBROJ: 2198/01-25-20-1 od 28. srpnja 2020. godine) (dalje u tekstu: Pravilnik), a po prethodnom očitovanju Zajedničkog povjerenstva za viškove i manjkove nadležnog za osnovnoškolske ustanove na području Zadarske županije od 24. rujna 2025. godine, ravnateljica Osnovne škole Šime Budinića dana 01. listopada 2025. godine raspisuje:

**NATJEČAJ**

**za zasnivanje radnog odnosa za radno mjesto**

**1. Učitelj/ica razredne nastave** – na određeno puno radno vrijeme od 40 sati tjedno – jedan (1) izvršitelj/ica – mjesto rada u sjedištu poslodavca – zamjena za odsutnog djelatnika.

Za prijem u radni odnos, uz opći uvjet za zasnivanje radnog odnosa sukladno općim propisima o radu, osoba koja zasniva radni odnos u školi mora ispunjavati i posebne uvjete utvrđene člankom 4. *Pravilnikom o odgovarajućoj vrsti obrazovanja učitelja i stručnih suradnika u osnovnoj školi* („NN“ broj 6/19. i 75/20.) i člankom 105. Zakona o odgoju i obrazovanju u osnovnoj i srednjoj školi i to:

1. Poznavanje hrvatskog jezika i latiničnog pisma u mjeri koja omogućava izvođenje odgojno-obrazovnog rada,
2. **Da je završi/la:**

 Sveučilišni integrirani prijediplomski i diplomski studij za učitelje ili sveučilišni diplomski studij za učitelje ili stručni četverogodišnji studij za učitelje kojim se stječe 240 ECTS bodova ili četverogodišnji dodiplomski studij kojim je stečena visoka stručna sprema u skladu s ranijim propisima.

Prijavu na natječaj potrebno je vlastoručno potpisati i u njoj navesti adresu i e-mail adresu na koju će kandidatima biti dostavljene obavijesti vezane za postupak natječaja.

Kandidati su obvezni uz prijavu na natječaj priložiti:

* životopis;
* diplomu, odnosno dokaz o stečenoj stručnoj spremi;
* dokaz o državljanstvu;
* uvjerenje nadležnog suda da nije pod istragom i da se protiv kandidata ne vodi kazneni postupak u smislu članka 106. Zakona o odgoju i obrazovanju u osnovnoj i srednjoj školi (ne starije od 90 dana od dana objave natječaja);
* elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje.
* Dokazi sukladno Pravilniku o načinu i postupku zapošljavanja u Osnovnoj školi Šime Budinića Zadar u svrhu ostvarivanja dodatnih bodova i to:
* za ostvareno napredovanje u struci: savjetnik 3 boda, mentor 2 boda,
* za osobne kompetencije stečene na edukacijama, konferencijama, kongresima i savjetovanjima iz područja odgoja i obrazovanja i to najmanje 5 potvrda: 1 bod, odnosno kandidat za navedeno može steći maksimalno 1 bod,
* za sudjelovanje u školskim projektima i projektima fondova Europske unije: najmanje 3 potvrde: 1 bod, odnosno kandidat za navedeno može steći maksimalno 1 bod,
* za ostvaren uspjeh tijekom studija: za rektorovu ili drugu vrijednu nagradu: 1 bod, odnosno kandidat za navedeno može steći maksimalno 1 bod.

Svi navedeni dodatni bodovi se ostvaruju zasebno te sudjeluju u ukupnom zbroju bodova. Ukoliko kandidat u natječajnoj prijavi ne dostavi navedene dokaze neće ostvariti bodove.

Isprave se prilažu u *neovjerenoj preslici* i ne vraćaju se kandidatu nakon završetka natječajnog postupka. Kandidat koji bude izabran dužan je dostaviti izvornike traženih isprava prije zaključivanja ugovora o radu.

Kandidat koji ostvaruje pravo prednosti pri zapošljavanju prema posebnim zakonima dužan je u prijavi na natječaj pozvati se na to pravo, odnosno uz prijavu priložiti sve propisane dokaze prema posebnom zakonu i ima prednost u odnosu na ostale kandidate pod jednakim uvjetima.

Kandidat koji ostvaruje pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji ( „NN“ broj 121/17., 98/19., 84/21. i 156/23.) uz prijavu na natječaj dužan je, osim dokaza o ispunjavanju traženih uvjeta, priložiti i sve dokaze o ostvarivanju prava prednosti prilikom zapošljavanja iz članka 103. Zakona o hrvatskim braniteljima iz Domovinskog rata i članovima njihovih obitelji, koji su navedeni na internetskoj stranici Ministarstva hrvatskih branitelja poveznica: [chrome-extension://efaidnbmnnnibpcajpcglclefindmkaj/https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](1.%20Natje%C4%8Daj%20-%20Tajnik-ca.docx).

Kandidati koji se u prijavi pozivaju na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata („NN“ broj  84/21.) u prijavi na natječaj dužni su pozvati se na to pravo i uz prijavu dostaviti dokaze propisane člankom 49. stavkom 1. Zakona o civilnim stradalnicima iz Domovinskog rata a koji su dostupni na poveznici: [chrome-extension://efaidnbmnnnibpcajpcglclefindmkaj/https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](1.%20Natje%C4%8Daj%20-%20Tajnik-ca.docx)

Kandidat koji se poziva na pravo prednosti pri zapošljavanju u skladu s člankom 48. f. Zakona o zaštiti civilnih i vojnih invalida ( „NN“ broj 33/92., 77/92., 27/93., 58/93., 2/94., 108/95., 108/96., 82/01., 103/03., 148/13. i 98/19) uz prijavu na natječaj dužan je, osim dokaza o ispunjavanju traženih uvjeta, priložiti i rješenja odnosno potvrdu iz koje je vidljivo spomenuto pravo te dokaz iz kojeg je vidljivo na koji je način prestao radni odnos kod posljednjeg poslodavca.

Kandidat koji ostvaruje pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom („NN“ broj 157/13., 152/14., 39/18. i 32/20.) dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu.

Kandidat koji je stekao inozemnu obrazovnu kvalifikaciju dužan je priložiti rješenje Agencije za znanost i visoko obrazovanje o stručnom priznavanju inozemne visokoškolske kvalifikacije u skladu sa Zakonom o priznavanju inozemnih obrazovnih kvalifikacija („NN“ broj: 69/22.) te rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji u skladu sa Zakonom o reguliranim profesijama i priznavanju inozemnih stručnih kvalifikacija („NN“ broj: 82/15, 70/19, 47/20, 123/23).

Kandidatom prijavljenim na natječaj smatrati će se samo osoba koja podnese pravodobnu i potpunu prijavu te koja ispunjava formalne uvjete iz natječaja. Nepravodobne i nepotpune prijave neće se razmatrati.

Rok za podnošenje prijava je 8 dana od dana objave natječaja na mrežnoj stranici i oglasnoj ploči Osnovne škole Šime Budinića Zadar te mrežnoj stranici i oglasnoj ploči Hrvatskog zavoda za zapošljavanje. Natječaj traje **od 01. listopada 2025. do 09. listopada 2025. godine.**

  Na natječaj se mogu javiti osobe oba spola sukladno članku 13. Zakona o ravnopravnosti spolova („NN“ broj 82/08. i 69/17.).

S prijavljenim kandidatima koji udovoljavaju formalnim uvjetima natječaja i koji su dostavili potpunu i pravodobnu prijavu provest će se vrednovanje u skladu s odredbama Pravilnika. Kandidati su obvezni pristupiti testiranju. Ako kandidat ne pristupi testiranju, smatra se da je povukao prijavu na natječaj.

Područja, način, mjesto i vrijeme održavanja postupka vrednovanja kandidata biti će objavljeni na mrežnoj stranici Osnovne škole Šime Budinića Zadar, <https://os-sbudinica-zd.skole.hr/> u rubrici pod nazivom „NATJEČAJI – OGLASI ZA POSAO“, podrubrici „SADRŽAJ I NAČIN TESTIRANJA“ i „POZIV KANDIDATA NA TESTIRANJE“.

O rezultatima natječaja kandidati će biti obaviješteni na mrežnoj stranici Osnovne škole Šime Budinića Zadar, <https://os-sbudinica-zd.skole.hr/> u rubrici pod nazivom „NATJEČAJI – OGLASI ZA POSAO“, podrubrici „OBAVIJEST O REZULTATIMA IZBORA“ u roku 15 dana od dana donošenja odluke o izboru kandidata.

Pisane prijave s potrebnom dokumentacijom o ispunjavanju uvjeta iz natječaja dostavljaju se poštom ili neposredno na adresu: **Osnovna škola Šime Budinića Zadar, Put Šimunova 4., 23 000 Zadar (za natječaj – učitelj/ica razredne nastave).**

Osoba koja ne podnese pravovremenu i potpunu prijavu ili ne ispunjava formalne uvjete iz natječaja, ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Podnošenjem prijave na natječaj kandidat daje izričitu privolu Osnovnoj školi Šime Budinića Zadar da može prikupljati i obrađivati podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka („NN“ broj 42/18.).

 Ravnateljica:

 Jagoda Galić, dipl.uč.